**OBRAZLOŽENJE UZ PRVE IZMJENE I DOPUNE**

**PRORAČUNA GRADA KNINA ZA 2020. GODINU**

Gradsko vijeće Grada Knina donijelo je na 29. sjednici održanoj dana 16. prosinca 2019. godine Proračun Grada Knina za 2020. godinu i projekcije za 2021. i 2022. godinu te je isti objavljen u „Službenom glasilu Grada Knina“, broj 14/19.

Člankom 39. stavkom 2. Zakona o proračunu („Narodne novine“, broj: 87/08, 136/12 i 15/15) propisano je da se izmjene i dopune proračuna donose po istom postupku kao i proračun.

Kako su u proračunu Grada sadržani i prihodi i primitci te rashodi i izdatci proračunskih korisnika Grada Knina, neophodno je iste uključiti i u ove I. Izmjene i dopune Proračuna Grada Knina za 2020. godinu.

Od rujna 2019. godine Pučko otvoreno učilište Knin u svojstvu partnera sudjeluje u provedbi dva projekta koji se financiraju sredstvima Europskog socijalnog fonda, i to:

**Projekt „Upravljanje karijerom“** čiji je nositelj Strukovna udruga djelatnika u upravljanju ljudskim resursima - Centar HR iz Zagreba i

**Projekt „Znanje je ključ“** čiji je nositelj Udruga Europski edukacijski forum iz Zagreba.

U oba projekta predviđena su sredstva od po 115.000,00 kuna za nabavu informatičke i druge opreme, namještaja i izgradnju rampe na ulazu u Učilište.

 Sredstva su Učilištu (na zajednički račun Grada Knina) doznačena dana 24. prosinca 2019. godine.

 Pokušaj Pučkog otvorenog učilišta Knin da nabavu provede tijekom 2019. godine zbog kratkoće vremena i činjenice da je Rebalans proračuna Grada Knina donesen 16. prosinca 2019. godine nije uspio, točnije od predviđenih 230.000,00 kuna nabavljen je uredski namještaj u vrijednosti od 17.500,00 kuna.

 Kako bi se provedba projekata mogla nesmetano nastaviti potrebno je dobivena sredstva planirati u Proračunu Grada Knina za 2020. godinu, što je u ovom prijedlogu I. Izmjena i dopuna Proračuna za 2020. godinu i učinjeno.

Slijedom navedenog, gradonačelnik Grada Knina dostavlja Prijedlog I. Izmjena i dopuna Proračuna Grada Knina za 2020. godinu Gradskom vijeću na razmatranje i usvajanje.